Ο **Ντράγκαν Σάκοτα** (σέρβικα:*Драган Шакота*),(Βελιγράδι, 16 Ιουνίου 1952) είναι σερβοέλληνας προπονητής καλαθοσφαίρισης και πρώην καλαθοσφαιριστής. Η καριέρα του στην προπονητική ξεκίνησε το 1983 και έχει εργαστεί σε συλλόγους σε Ελλάδα, Σερβία, Τουρκία και Ιταλία. Τον Δεκέμβριο του 2015, ανέλαβε χρέη γενικού διευθυντή στην ομάδα της ΑΕΚ μέχρι τις 8 Δεκεμβρίου 2017, όταν και κάθισε στον πάγκο των κιτρινόμαυρων ως προπονητής μέχρι το 2018. Από τον Δεκέμβριο του 2022 αποτελεί τον προπονητή της ιταλικής Ρέτζο Εμίλια.

Σταδιοδρομία
------------

Ο Σάκοτα αγωνίστηκε στην ομάδα της ΙΜΤ Βελιγραδίου από το 1972 ως το 1983. Στον ίδιο σύλλογο ξεκίνησε την προπονητική του καριέρα το 1983, παραμένοντας ως το 1988 και κατακτώντας το κύπελλο Γιουγκοσλαβίας του 1987, κερδίζοντας στον τελικό την Ολίμπια Λουμπλιάνας με 76-73.

Τη σεζόν 1988-89, κάθισε στον πάγκο της Ζάνταρ και την επόμενη χρονιά σε αυτόν της Τσιμπόνα Ζάγκρεμπ. Παράλληλα, υπήρξε βοηθός προπονητή στην εθνική Γιουγκοσλαβίας, κατακτώντας το χρυσό μετάλλιο στο Βαλκανικό κύπελλο του 1989 και το Μουντομπάσκετ του 1990.

Το 1990-91, κατέκτησε με την ομάδα του ΠΑΟΚ το κύπελλο Κυπελλούχων στη Γενεύη, όπου κέρδισε τη Σαραγόσα με 76-72.

Στο υπόλοιπο της δεκαετίας του '90, θήτευσε στις ομάδες του Απόλλωνα Πατρών, του Ηρακλή και του Περιστερίου, ενώ θήτευσε και πάλι ως βοηθός στην εθνική Γιουγκοσλαβίας το 1999.

Την σεζόν 2000-01, ανέλαβε χρέη πρώτου προπονητή στην ομάδα του Άρη, αλλά αντικαταστάθηκε από τον Στηβ Γιατζόγλου πριν το τέλος της χρονιάς. Το καλοκαίρι του 2001, μετακόμισε στην Αθήνα, όπου με την ομάδα της ΑΕΚ κατέκτησε το πρωτάθλημα Ελλάδας του 2002, επιστρέφοντας στη σειρά των τελικών με τον Ολυμπιακό από το 0-2 (3-2). Το 2003-04, ανέλαβε την τεχνική ηγεσία του Ολυμπιακού και στη συνέχεια υπήρξε βοηθός του Ζέλιμιρ Ομπράντοβιτς στην εθνική Σερβίας στους Ολυμπιακούς αγώνες του 2004 και στο Ευρωμπάσκετ του 2005.

Το καλοκαίρι του 2005, υπέγραψε διετές συμβόλαιο με την ομάδα του Ερυθρού Αστέρα Βελιγραδίου, φθάνοντας ως την προημιτελική φάση του ULEB Cup του 2007, όπου αποκλείστηκε από τη μετέπειτα τροπαιούχο Ρεάλ Μαδρίτης. Επίσης, κατέκτησε το κύπελλο Σερβίας του 2006 και παραιτήθηκε από τον πάγκο της ομάδας τον Μάρτιο του 2007, δίνοντας τη θέση του στον Στέβαν Κάρατζιτς.

Το 2006, ανέλαβε χρέη προπονητή στην εθνική Σερβίας στη θέση του Ομπράντοβιτς, οδηγώντας την ομάδα στο παγκόσμιο πρωτάθλημα της Ιαπωνίας. Οι Σέρβοι απέτυχαν να μπουν στην πρώτη οκτάδα, με τον Σάκοτα να παραιτείται στα τέλη Μαΐου του 2007.

Τον Ιανουάριο του 2008, κάθισε στον πάγκο της Φορτιτούντο Μπολόνια, παραμένοντας ως τον Δεκέμβριο του ίδιου έτους, ενώ από το 2010 ως το 2012 εργάστηκε στην Τουρκία, αρχικά στην Τράμπζονσπορ και στη συνέχεια στην Αντάλια Σπορ.

Το καλοκαίρι του 2014 επέστρεψε στην ομάδα της ΑΕΚ, παραμένοντας στον πάγκο της ομάδας μέχρι τα μέσα της σεζόν 2015-16, όταν και ανέλαβε καθήκοντα γενικού διευθυντή του συλλόγου. Στις 8 Δεκεμβρίου 2017 ξαναγύρισε στον πάγκο της ΑΕΚ, ως προπονητής.

Τον Φεβρουάριο του 2018 κατακτά το Κύπελλο Ελλάδας με την ΑΕΚ κόντρα στον Ολυμπιακό (88-83) στο κλειστό του Ηρακλείου Κρήτης. Στις 6 Μαΐου 2018 κατακτά τον ευρωπαϊκό τίτλο του Μπάσκετμπολ Τσάμπιονς Λιγκ. Στις 19 Ιουνίου ανακοινώθηκε ότι αναλαμβάνει τη θέση του τεχνικού διευθυντή της ΑΕΚ, όντας παράλληλα επικεφαλής του αναπτυξιακού προγράμματος.

Στις 23 Νοεμβρίου 2019, ανακοινώθηκε από τον Ερυθρό Αστέρα, ως πρώτος προπονητής της ομάδας. Στις 8 Ιουνίου ανακοινώθηκε η απομάκρυνσή του από τον πάγκο της σέρβικης ομάδας.

Στις 20 Μαρτίου 2022, η ισπανική Σαραγόσα ανακοίνωσε την πρόσληψη του Σάκοτα στη θέση του προπονητή, μέχρι το τέλος της σεζόν.

Στις 5 Δεκεμβρίου 2022, συμφώνησε με την ιταλική Ρέτζο Εμίλια.

Τίτλοι
------

#### ΙΜΤ Βελιγραδίου

* Κύπελλο Γιουγκοσλαβίας: (1987)

#### ΠΑΟΚ

* Κύπελλο Κυπελλούχων: (1991)

#### Ερυθρός Αστέρας

* Κύπελλο Σερβίας: (2006)

#### Α.Ε.Κ

* Μπάσκετμπολ Τσάμπιονς Λιγκ: (2018)
* Πρωτάθλημα Ελλάδας: (2002)
* Κύπελλο Ελλάδος: (2018)

Παραπομπές
----------

1. ↑  «Кошаркашки савез Србије – National Cup Competitions - KSS». Αρχειοθετήθηκε από το πρωτότυπο στις 29 Ιουλίου 2016. Ανακτήθηκε στις 23 Αυγούστου 2016.
2. ↑  World Championship 1990 - Linguasport
3. ↑  Cup Winners' Cup 1990-91 - Linguasport
4. ↑  Οι ένδοξες στιγμές με Σάκοτα και Μαρκόπουλο - ΠΑΟΚ - SPORT 24
5. ↑  Γύπας το Περιστέρι - Ομάδα - Επικαιρότητα - Τα Νέα Οnline
6. ↑  Αποθεώνει Σάκοτα πρώην Αμερικανός παίκτης του Περιστερίου
7. ↑  ΟΙ «ΟΙΚΟΥΜΕΝΙΚΟΙ» ΠΡΟΠΟΝΗΤΕΣ | aris.re[*νεκρός σύνδεσμος*]
8. ↑  Όταν η ΑΕΚ πήρε το πρωτάθλημα με ανατροπή - ΑΕΚ - SPORT 24
9. ↑  Serbia & Montenegro | EuroBasket (2005) | FIBA Europe
10. ↑  ULEB Cup 2006-07 - Linguasport
11. ↑  Rastanak sa Šakotom - Zvezda u rukama svojih bivših igrača
12. ↑  Ostavka Šakote!
13. ↑  Dragan Šakota preuzeo Fortitudo - Blic Sport
14. ↑  Fortitudo signs Cesare Pancotto, replaces Dragan Sakota
15. ↑  Šakota novi trener Trabzona
16. ↑  Šakota na klupi Antalije
17. ↑  Dragan Sakota returns to AEK BC - Εσακε
18. ↑  Παραμένει στην ΑΕΚ ως τζένεραλ μάνατζερ ο Σάκοτα — ΣΚΑΪ[*νεκρός σύνδεσμος*]
19. ↑  «Ο Σάκοτα δεν είναι υπηρεσιακός προπονητής» (στα αγγλικά).. Ανακτήθηκε στις 2017-12-13.
20. ↑  ««Βασίλισσα» για... ψυχίατρο! (pics)».. Ανακτήθηκε στις 2018-05-06.
21. ↑  «ΑΕΚ: Επίσημα τεχνικός διευθυντής ο Σάκοτα | Eurohoops». *Eurohoops*. 2018-06-19.. Ανακτήθηκε στις 2018-06-19.
22. ↑  Team, Allstarbasket (23 Νοεμβρίου 2019). «Νέος προπονητής του Ερυθρού Αστέρα ο Ντράγκαν Σάκοτα! (pic)». *AllStar Basket*. Ανακτήθηκε στις 5 Δεκεμβρίου 2019.
23. ↑  «Τέλος από τον Ερυθρό Αστέρα ο Σάκοτα». *SDNA*. 7 Ιουνίου 2020. Ανακτήθηκε στις 7 Ιουνίου 2020.
24. ↑  «Ντράγκαν Σάκοτα: Επίσημα στη Σαραγόσα | Gazzetta». *www.gazzetta.gr*. Ανακτήθηκε στις 12 Φεβρουαρίου 2023.
25. ↑  «Νέος προπονητής της Ρέτζο Εμίλια ο Σάκοτα, θα αντιμετωπίσει την ΑΕΚ την Τετάρτη». *www.sport24.gr*. Ανακτήθηκε στις 12 Φεβρουαρίου 2023.

Πηγές
-----

* SAKOTA, DRAGAN - Welcome to EUROLEAGUE BASKETBALL
* Dragan Sakota - AEK.com
* Sakota Dragan - Interperformances.com

  


|  |  |  |  |  |
| --- | --- | --- | --- | --- |
| 

| π • σ • ε
**Π.Α.Ο.Κ. - Κυπελλούχος Ευρώπης μπάσκετ 1990-91** |
| --- |
|  |
|  | 
**5** Σταυρόπουλος  · **6** Μπουντούρης  · **7** Πρέλεβιτς  · **8** Μακαράς  · **9** Μπάρλοου  · **11** Παπαχρόνης  · **13** Φασούλας  · **14** Ιωάννου  · Μαματζιόλας  · **C** Σάκοτα |

 |


|  |  |  |  |  |  |
| --- | --- | --- | --- | --- | --- |
| 

| π • σ • ε
ΑΕΚ - Μπάσκετμπολ Τσάμπιονς Λιγκ 2017–18 (1η θέση) |
| --- |
|  |
| 
* 0 Πάντερ
* 1 Τζέιμς
* 2 Γκριν (MVP του Final Four)
* 3 Χάρις
* 4 Ξανθόπουλος
* 5 Σάκοτα (C)
* 8 Βασιλόπουλος
* 9 Άτιτς
* 12 Λαρεντζάκης
* 16 Αγραβάνης
* 21 Μωραΐτης
* 22 Μαυροειδής
* 23 Καμπερίδης
* 24 Καββαδάς
* 32 Χάντερ
 |
|  |
| 
* Προπονητής: Σάκοτα
* Βοηθοί προπονητή: Φαλέκας
* Μάμαλης
* Μάγειρας
 |

 |